Povojník batatový

Povojník batatový (iné názvy: povojník batátový, povojnica batatová, povojnica batátová, batata, batáta; staršie: zemiak sladký, indický zemiak; lat. Ipomoea batatas) je druh tropickej rastliny z čeľade pupencovité (lat. Convolvulaceae).

Hľuza povojníka sa nazýva batat (-toto je od roku 2020 aj kodifikovaný tvar) alebo batát alebo sladký zemiak a konzumuje sa ako zelenina.

Hľuza 

Hľuza povojníka batatového, čiže batat, obsahuje cukor a škrob. V tropických oblastiach nahrádza zemiaky. Pochádza, rovnako ako zemiak, zo strednej Ameriky. Bataty dorazili do Európy skôr ako zemiaky a v tom čase mali aj omnoho vyššiu hodnotu.

Zloženie 
Batat býva zväčša nepravidelného tvaru, patrí medzi najvýživnejšiu zeleninu vďaka vysokému obsahu nasledujúcich látok:
 Betakaroténje rastlinné farbivo pôsobiace proti vzniku niektorých druhov rakoviny (žalúdka, pankreasu, úst a ďasien) a makulárnej degenerácii. V batátoch sa nachádza výnimočné množstvo betakaroténu (jeden batát dodá 187 percent odporúčanej dennej dávky).

 Draslíkje minerál, ktorý pôsobí priaznivo na srdcovú činnosť. Znižuje krvný tlak a riziko vzniku srdcových chorôb, obličkových kameňov a mŕtvice. V batate je bohato obsiahnutý.
 Kyselina chlorogenová
 Kyselina kávovátáto fenolová zlúčenina vykazuje účinky v boji proti rakovine a chorobe AIDS.
 Luteín a zeaxantíntieto dve karotenoidové farbivá prepožičiavajúci batátom ich sýto oranžovú farbu. Môžu pomáhať v ochrane pred aterosklerózou, niektorými druhmi rakoviny a očnými chorobami.
 Nerozpustná vlákninakonzumácia batátov so šupkou zaisťuje vysoký príjem nerozpustnej vlákniny, ktorá pôsobí proti vzniku zápchy, divertikulózy, hemoroidov a je účinná proti obezite. (Stredne veľký batát dodá cez 2 g nerozpustnej vlákniny.)
 Pektínviac ako polovicu vlákniny v batátoch tvorí rozpustný pektín, ktorý znižuje hladinu cholesterolu.
 Rastlinné sterolytieto zlúčeniny znižujúce hladinu cholesterolu môžu obmedziť riziko vzniku rakoviny viazaním karcinogénnych činidiel v tráviacom trakte.
 Vitamín B6sladké zemiaky dodávajú značné množstvo vitamínu B6, ktorý by mal pomáhať v prevencii srdcových ochorení, mŕtvice, depresie a nespavosti.
 Vitamín Chojné množstvo vitamínu C obsiahnuté v batátoch môže podporiť imunitný systém a hojenie rán a tiež pomáhať v prevencii degeneratívnych očných ochorení.

Referencie

Iné projekty 

Pupencovité
Zelenina